ভারত জাতীয় ফুটবল দল

**ভারত জাতীয় ফুটবল দল** হচ্ছে আন্তর্জাতিক ফুটবলে ভারতের প্রতিনিধিত্বকারী পুরুষদের জাতীয় দল, যার সকল কার্যক্রম ভারতের ফুটবলের সর্বোচ্চ নিয়ন্ত্রক সংস্থা সর্ব ভারতীয় ফুটবল ফেডারেশন দ্বারা নিয়ন্ত্রিত হয়। এই দলটি ১৯৪৮ সাল হতে ফুটবলের সর্বোচ্চ সংস্থা ফিফার এবং ১৯৫৪ সাল হতে তাদের আঞ্চলিক সংস্থা এশিয়ান ফুটবল কনফেডারেশনের সদস্য হিসেবে রয়েছে। ১৯৩৮ সালের ৩রা সেপ্টেম্বর তারিখে, ভারত প্রথমবারের মতো আন্তর্জাতিক খেলায় অংশগ্রহণ করেছে; অস্ট্রেলিয়ার সিডনিতে অনুষ্ঠিত উক্ত ম্যাচে ভারত অস্ট্রেলিয়ার কাছে ৫–৩ গোলের ব্যবধানে পরাজিত হয়েছে।

*নীল বাঘ* নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় ভারতের রাজধানী নতুন দিল্লিতে অবস্থিত। বর্তমানে এই দলের ম্যানেজারের দায়িত্ব পালন করছেন ইগর স্তিমাৎস এবং অধিনায়কের দায়িত্ব পালন করছেন বেঙ্গালুরুর আক্রমণভাগের খেলোয়াড় সুনীল ছেত্ৰী।

ভারত এপর্যন্ত একবারও ফিফা বিশ্বকাপে অংশগ্রহণ করতে পারেনি; তবে ১৯৫০ ফিফা বিশ্বকাপে খেলার জন্য উত্তীর্ণ হওয়া সত্ত্বেও কেবলমাত্র খেলার জুতা না থাকায় তারা উক্ত আসরে অংশ নিতে পারেনি। অন্যদিকে, এএফসি এশিয়ান কাপে ভারত এপর্যন্ত ৪ বার অংশগ্রহণ করেছে, যার মধ্যে সেরা সাফল্য হচ্ছে ১৯৬৪ এএফসি এশিয়ান কাপের রানার-আপ হওয়া। এছাড়াও, গ্রীষ্মকালীন অলিম্পিকে ভারতের সেরা সাফল্য হচ্ছে চতুর্থ স্থান অধিকার করা। সাফ চ্যাম্পিয়নশিপে ভারত অন্যতম সফল দল, যেখানে তারা ৭টি (১৯৯৩, ১৯৯৭, ১৯৯৯, ২০০৫, ২০০৯, ২০১১ এবং ২০১৫) শিরোপা জয়লাভ করেছে। এর পাশাপাশি ভারত এশিয়ান গেমসে ২টি (১৯৫১ এবং ১৯৬২) স্বর্ণ পদক জয়লাভ করেছে।

সুনীল ছেত্ৰী, বাইচুং ভুটিয়া, শাব্বির আলি, জেজে লালপেখলুয়া এবং রবিন সিংয়ের মতো খেলোয়াড়গণ ভারতের জার্সি গায়ে মাঠ কাঁপিয়েছেন।

## কোচের তালিকা
ইগর স্টিম্যাক ভারতের সর্বাধিক ম্যাচ পরিচালনাকারী প্রশিক্ষক (৫৩ টি)।

স্টিফেন কনস্টানটাইন ভারতের সর্বকালের সেরা ম্যাচ পরিচালনাকারী প্রশিক্ষক (৪২টি ম্যাচে ২৩টি জয়)।
}

*  পঙ্কজ গুপ্ত (১৯৩৮)
*  বলাইদাস চ্যাটার্জি (১৯৪৮)
*  সৈয়দ আবদুল রহিম (১৯৫১–১৯৫২)
*  বলাইদাস চ্যাটার্জি (১৯৫৩)
*  সৈয়দ আবদুল রহিম (১৯৫৪)
*  বলাইদাস চ্যাটার্জি (১৯৫৪)
*  সরোজ বোস (১৯৫৫)
*  সৈয়দ আবদুল রহিম (১৯৫৬–১৯৬২) টি সোম (১৯৫৮) শৈলেন মান্না (১৯৬১)
*  জিএম পেন্তিয়াহ (১৯৬৩)
*  হ্যারি রাইট (১৯৬৪)
*  মুহাম্মদ হুসাইন (১৯৬৪–১৯৬৭) শচীন্দ্রনাথ মিত্র (১৯৬৬) এসআর দেব (১৯৬৭)
*  শৈলেন মান্না (১৯৬৮)
*  জার্নাইল সিং (১৯৬৯)
*  জিএমএইচ বাশা (১৯৭০–১৯৭১)
*  পি. কে. ব্যানার্জি (১৯৭২–১৯৭৪)
*  জার্নাইল সিং (১৯৭৬)
*  সাহু মেওয়ালাল (১৯৭৭) জিএমএইচ বাশা (১৯৭৭)
*  অরুণ ঘোষ (১৯৭৮)
*  জিএমএইচ বাশা (১৯৮০)
*  পি. কে. ব্যানার্জি (১৯৮১–১৯৮২)

*  বব বুটল্যান্ড (১৯৮২)
*  জো কিনিয়ার (১৯৮৩)
*  মিলোভান চিরিচ (১৯৮৪–১৯৮৫) অরুণ ঘোষ (১৯৮৫)
*  পি. কে. ব্যানার্জি (১৯৮৫–১৯৮৬)
*  সৈয়দ নইমুদ্দিন (১৯৮৭−১৯৮৯)
*  জোজেফ গেলেই (১৯৯০–১৯৯১)
*  ডেরেক ডি'সুজা (১৯৯২–১৯৯৩)
*  জিরি পেশেক (১৯৯৩−১৯৯৪)
*  রুস্তম আকরামভ (১৯৯৫−১৯৯৬)
*  সৈয়দ নইমুদ্দিন (১৯৯৭–১৯৯৮)
*  সুখবিন্দর সিং (১৯৯৯–২০০১)
*  ইসলাম আহমেদভ (২০০১)
*  স্তেফান কোন্সতান্তিনে (২০০২–২০০৫) সুখবিন্দর সিং (২০০৫)
*  সৈয়দ নইমুদ্দিন (২০০৫–২০০৬)
*  বব হিউজটন (২০০৬–২০১১)
*  আরমান্দো কোলাকো (২০১১)
*  সাভিও মেদেইরা (২০১১–২০১২)
*  উইম কোভারম্যান্স (২০১২–২০১৫)
*  স্তেফান কোন্সতান্তিনে (২০১৫–২০১৯)
*  ইগর স্তিমাৎস (২০১৯−বর্তমান)
|}

## খেলোয়াড়
### বর্তমান দল

## র‌্যাঙ্কিং
ফিফা বিশ্ব র‌্যাঙ্কিংয়ে, ১৯৯৬ সালের ফেব্রুয়ারি মাসে প্রকাশিত র‌্যাঙ্কিংয়ে ভারত তাদের ইতিহাসে সর্বোচ্চ অবস্থান (৯৪তম) অর্জন করে এবং ২০১৫ সালের মার্চ মাসে প্রকাশিত র‌্যাঙ্কিংয়ে তারা ১৭৩তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে ভারতের সর্বোচ্চ অবস্থান হচ্ছে ৩০তম (যা তারা ১৯৫২ সালে অর্জন করেছিল) এবং সর্বনিম্ন অবস্থান হচ্ছে ১৮৬। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:

;ফিফা বিশ্ব র‌্যাঙ্কিং

;বিশ্ব ফুটবল এলো রেটিং

## ফলাফল এবং ফিক্সচার

## প্রতিযোগিতামূলক তথ্য
থাম্ব|২০০৭ সালে ভারত জাতীয় ফুটবল দলের সদস্য
### ফিফা বিশ্বকাপ

### এএফসি এশিয়ান কাপ

### [[মারডেকা টুর্নামেন্ট]] (মালয়েশিয়া)
১৯৫৯ ও ১৯৬৪ সালে ভারত এই টুর্নামেন্টে রানার আপ স্থান অধিকার করে।

২০২৩ সালে ভারত এই টুর্নামেন্টে ৪থ স্থান অধিকার করে।

### কিংস কাপ (থাইল্যান্ড)
১৯৭৭ সালে ভারত এই টুর্নামেন্টে ৩য় স্থান অধিকার করে।

২০১৯ সালে ভারত এই টুর্নামেন্টে ৩য় স্থান অধিকার করে।

২০২৩ সালে ভারত এই টুর্নামেন্টে ৪থ স্থান অধিকার করে।

### [[ভিএফএফ কাপ]] (ভিয়েতনাম)
২০২২ সালে ভারত এই টুর্নামেন্টে রানার আপ স্থান অধিকার করে।

## তথ্যসূত্র

## বহিঃসংযোগ
*  
* ফিফা-এ ভারত জাতীয় ফুটবল দল  
* এএফসি-এ ভারত জাতীয় ফুটবল দল 

বিষয়শ্রেণী:ভারত জাতীয় ফুটবল দল
বিষয়শ্রেণী:এশিয়ার জাতীয় ফুটবল দল
বিষয়শ্রেণী:ভারতের জাতীয় ক্রীড়া দল
বিষয়শ্রেণী:ভারতে ফুটবল
বিষয়শ্রেণী:সাফ চ্যাম্পিয়নশিপ বিজয়ী দেশ
বিষয়শ্রেণী:১৯৪৮-এ ভারতে প্রতিষ্ঠিত